Stipendiáhta namma:

 Click here to enter text.

|  |  |  |  |
| --- | --- | --- | --- |
| Áššenr: | Dáhton: |  | Áššemeannudeaddji: |
| 20/00565-1 | 20.08.2020 |  | Per Vilhelm Söderbaum |

Doavttirgrádašiehtadus

Sámegiela ja sámi

girjjálašvuođa

doavttirgráda

180 oahppočuoggá

**SOAHPAMUŠ PH.D.-OHPPUI VÁLDIMA OKTAVUOĐAS**

Soahpamušas leat A- ja B-oassi.

**A-OASSI: OPPALAŠ OASSI**

**§ 1 ULBMIL**

Soahpamuš guoská kandidáhtaide, geat eaŋkilmearrádusain leat váldojuvvon ph.d.-ohppui. Soahpamuša ulbmil lea sihkkarastit ph.d.-oahpu čađaheami ja muddet oasálaččaid vuoigatvuođaid ja geatnegasvuođaid lágaid, láhkaásahusaid ja ohppuiváldinmearrádusa rámmaid siskkobealde.

**§ 2 OHPPUIVÁLDINMEARRÁDUS**

Soahpamuša leat dahkan ph.d.-kandidáhtta, gii dás duohko namuhuvvo “kandidáhttan”, ja ásahus ja dasa gullevaš fakultehta/ossodat ja instituhtta/vuođđoovttadat:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ja Giela, duoji, boazodoalu ja servodatdiehtagiid goahti Sámi allaskuvllas.

**§ 3 SOAHPAMUŠA BISTIN**

Soahpamuš gustogoahtá \_\_\_\_\_\_\_\_\_ (ruhtadeami álgima) rájes

gitta \_\_\_\_\_\_\_\_\_ (ruhtadeami nohkama) rádjai.

Soahpamušáigodat guhkiduvvo automáhtalaččat daid virgelobiid veardde, maidda lea láhkavuođđu, dahje maid vuođđun lea váldotariffašiehtadus dahje stáhtabargiid váldošiehtadus.

Soahpamuš sáhttá dihto oktavuođain loahpahuvvot ovdal sohppojuvvon áiggi, vrd. § 12.

**§ 4 OAHPPOOASSI JA NÁKKOSGIRJI**

Kandidáhtta galgá soahpamušáigodagas čađahit oahppooasi ja dutkanbarggu/prošeavtta.

Ph.d.‑oahpu olis gárvejuvvo nákkosgirji, man bargonamma lea:

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

Ph.d.-oahpu vuođđu boahtá ovdan ohppuiváldinmearrádusas, eavttuin mat leat mearriduvvon ásahusa ph.d.-njuolggadusain dahje daid vuođul, dohkkehuvvon prošeaktačilgehusas ja oahppooasi plánas.

Lea vejolaš rievdadit dahje dievasmahttit kandidáhta prošeaktačilgehusa dahje oahppooasi plána nu guhká go rievdadusat eai leat nu stuorrát, ahte dát soahpamuš ii šat atte duođalaš gova oasálaččaid oktavuođain dahje dutkanprošeavtta ruhtadeamis, sisdoalus ja ovdáneamis, dahje eará mearkkašahtti áššiin. Dakkár dilis ásahus sáhttá gáibidit ahte soahpamuš fámuhuhttojuvvo dahje ahte dan sadjái dahkkojuvvo ođđa soahpamuš.

Eará, unnit rievdadusaid sáhttá dahkat rievdatkeahttá dán soahpamuša. Dakkár rievdadusaid galgá dokumenteret čálalaččat ja vurket dan láhkai ahte daid oktavuohta dán soahpamuššii lea čielggas.

Ovddit teakstaoasis namuhuvvon rievdadusaid galgá ovddidit vuođđoovttadaga/fakultehta dahje ossodaga ovddasvástideaddji jođiheaddjái/orgánii, mii daid čálalaččat dohkkeha.

**§ 5 BAGADALLAN**

Kandidáhtas lea vuoigatvuohta ja geatnegasvuohta bagadallamii soahpamušáigodagas. Galgá dahkkojuvvot sierra bagadallansoahpamuš, maid kandidáhtta, bagadallit ja ásahus/vuođđoovttadat čállet vuollái. Bagadallansoahpamuš lea dán soahpamuša B-oassi.

Jos bagadallansoahpamuša dárbbaša rievdadit, dat dahkkojuvvo nu go B-oasis čilgejuvvo.

**§ 6 RUHTADEAPMI JA BÁLKÁHEAPMI**

Ph.d.-oahpu ruhtadeapmi ja bálkáhanvuohki čilgejuvvo dás:

**Bálkáheapmi ja bargosadji:**

Soahpamušáigodagas kandidáhta lea bálkáhan: \_\_\_\_\_\_\_\_\_\_\_\_\_\_\_\_\_\_\_\_\_ (Sámi allaskuvla)

Soahpamušáigodagas kandidáhta bargosadjin lea (ásahusa dahje doaimma namma, ja vejolaččat instituhta/vuođđoovttadaga dahje eará ovttadaga namma):

\_\_\_\_\_\_\_\_\_\_\_\_\_\_\_\_\_\_\_\_\_\_\_ (Sámi allaskuvla / Giela, duoji, boazodoalu ja servodatdiehtagiid goahti)

**Ruhtadeapmi**:

Kandidáhtta barggu lea ruhtadan (ásahus/ruhtagáldu): \_\_\_\_\_\_\_\_\_\_\_\_\_\_\_\_\_\_\_\_

dan áigodagas, mii boahtá ovdan bajábealde § 3:s dahje čuovvovaš áigodagas:

Vejolaš ruhtadaneavttut: \_\_\_\_\_\_\_\_\_\_\_\_\_\_

**Bálkáheapmi stipendiáhttan ja dasa gullevaš eavttut (dát oassi devdojuvvo jos kandidáhtta bálkáhuvvo soahpamušáigodagas):**

Kandidáhtta lea bálkáhuvvon stipendiáhttavirgái 1017 dahje stipendiáhttavirgái 1378

bargoaddiásahusas Sámi allaskuvla.

Eará bálkáhaneavttut (omd. ássangeatnegasvuohta): \_\_\_\_\_\_\_\_\_\_

Go bálkáhuvvo stipendiáhttan nu ahte universiteahtta dahje allaskuvla lea bargoaddi, de dahkkojuvvo sierra soahpamuš, mii mudde bargooktavuođa. Muđui gusto láhkaásahus bálkáhaneavttuid birra, maid Máhttodepartemeanta lea 31.01.06 mearridan earret eará postdoktor-, stipendiáhtta, dieđalaš veahkkebargi ja spesialistakandidáhta virggiide, ja virgeolbmuidlága dábálaš njuolggadusat ja daidda gullevaš láhkaásahusat.

**§ 7 SOAHPAMUŠ GRÁDAADDINÁSAHUSA JA OLGGOBEALE ÁSAHUSA DAHJE DOAIMMA GASKKAS**

Go olggobeale ásahus dahje doaibma searvá ph.d.-ohppui bálkáhemiin, ruhtademiin dahje fállá bargosaji, de galgá deavdit soahpamuša C-oasi.

**§ 8 INFRASTRUKTUVRA**

Kandidáhtas galgá leat olámuttus dárbbašlaš infrastruktuvra ph.d.-oahpu čađaheapmái. Ásahus mearrida mii adnojuvvo dárbbašlaš infrastruktuvran.

Jos kandidáhtas lea olggobeale ruhtadeapmi ja/dahje bargosadji, de galgá dahkat soahpamuša ásahusa ja olggobeale oasálačča gaskkas infrastruktuvrra ja eará doaibmagoluid hárrái. Lassimearrádusat bohtet ovdan C-oasis.

Nuppi teakstabihtás namuhuvvon soahpamušat galget leat dahkkojuvvon dalle go kandidáhta ohppuiváldinmearrádus dahkkojuvvo, dahje dalán maŋŋá.

Eará erenoamáš eavttut: \_\_\_\_\_\_\_\_\_\_\_\_\_\_\_\_\_\_\_\_

**§ 9 DAHKKI-, PATEANTA- JA EARÁ II-MATERIÁLA VUOIGATVUOĐAT (Intellectual Property Rights; IPR)**

Čuovvovaš sisdoallu ii sáhte dulkojuvvot nu ahte dat rihkku 12.05.61 vuoiŋŋaduodjelága dahje dan láhkaásahusaid.

Jos kandidáhtta lea okto čállán ph.d.-nákkosgirjji, de sus leat okto dahkkivuoigatvuođat dasa.

Artihkkalat dahje eará oasit, maid máŋgasat leat ovttas čállán nu ahte lea veadjemeahttun sirret ovttaskas čálli oasi sierra buvttan, leat oktasaš buktagat. Dakkár artihkkaliidda leat čálliin dahkkivuoigatvuođat ovttas.

Daid ph.d.-nákkosgirjji osiid, maidda kandidáhtas leat okto dahkkivuoigatvuođat, ja eará bargguid, mat leat boađusin nákkosgirjebarggus ja maidda kandidáhtas leat okto dahkkivuoigatvuođat, universiteahtta dahje allaskuva sáhttá buhtadusa haga máŋget iežas geavahussii oahpahusa ja dutkama várás. Dakkár geavaheamis galget muitalit kandidáhttii govttolaš áiggis ovddalgihtii. Juohke gáhppálagas, mii máŋgejuvvo dakkár ulbmilii, go dás čilgejuvvo, galgá leat kandidáhta namma, nu mo lágat ja buorit vierut gáibidit.

Jos kandidáhtta dahká ph.d.-prošeavtta olis hutkosa, masa sáhttá ohcat pateantta, de galgá hutkosis almmuhit čálalaččat universitehttii/allaskuvlii ájahalakeahttá dárbbašmeahttumit, nu mo gáibiduvvo lágas 17.04.70, § 5, mii guoská dakkár hutkosiid vuoigatvuođaide, maid bargit dahket. Seammá lága § 4 mielde, vrd. § 6, 1. ja 2. lađđasa, lea universiteahtas/allaskuvllas vuoigatvuohta gáibidit vuoigatvuođa hutkosii sirdojuvvot alccesis. Jos hutkkus lea ovdánahttojuvvon ovttasbarggus bagadalliin, de galgaba kandidáhtta ja bagadalli ovttas meroštallat iežaska osiid hutkosii, masa sáhttá ohcat pateantta.

Kandidáhtas lea liikká vuoigatvuohta almmustahttit hutkosa daid eavttuid mielde, mat bohtet ovdan bargiid hutkosiid lága § 6, 3. lađđasis.

Almmustahttinvuoigatvuohta ovddit teakstabihtá mielde guoská vástideaddji lági mielde maiddái bagadallái, jos hutkkus lea dahkkojuvvon ovttas ja jos kandidáhta dahje goalmmát oasálačča vuoigatvuođat eai dan hehtte.

Ph.d.-nákkosgirjji almmusin dahkamii dahje almmustahttimii eai sáhte bidjat ráddjehusaid, earret jos ovddalgihtii šihttojuvvo maŋideapmi, vai olggobeale oasálaš sáhtášii buktit oaiviliiddis pateantta ohcamii, vrd. C-oasi, § 7.

Nákkosgirjji almmusin dahkama dahje almmustahttima oktavuođas galgá dábálaččat krediteret universiteahta/allaskuvlla jos universiteahtta/allaskuvla lea addán dárbbašlaš ja mearkkašahtti doarjaga dahje vuođu kandidáhtta oassái almmusin dahkkojuvvon dahje almmustahttojuvvon barggus. Jos universiteahtta/allaskuvla lea bálkáhan kandidáhta dutkanbarggu čađaheapmái, de dat adnojuvvo dárbbašlaš ja mearkkašahtti doarjjan. Kandidáhtaide, geat leat bálkáhuvvon ja/dahje geaidda lea(t) nammaduvvon bagadalli(t) máŋgga ásahusas/doaimmas, gusket C-oasi, § 7, maŋimuš lađđasa mearrádusat. Muđui čujuhuvvo UHR rávvejeaddji njuolggadusaide dan birra mo krediteret ásahusaid dieđalaš almmuhemiin. Krediterengeatnegasvuođas dán paragráfa mielde sáhttá spiehkastit, go čuovvu namuhuvvon krediterennjuolggadusaid.

**§ 10 ETIHKKA JA REHÁLAŠVUOHTA DUTKANBOHTOSIID, DUTKANDIEĐUID JA EARÁ GEAVAHEAMIS**

Buot bohtosiid, dutkandieđuid ja eará sullasačča geavaheamis galgá čuovvut lágaid, gustovaš etihkalaš njuolggadusaid, dahkkojuvvon soahpamušaid, eavttuid maid dutkanetihkalaš lávdegottit ja eará gelbbolaš orgánat leat mearridan, ja muđui buori dutkanvieruid.

Bohtosiid hárrái, maid dahkkivuoigatvuođa njuolggadusat eai mudde, dahje maid dahkkivuoigatvuođanjuolggadusat eai mudde okto, čujuhuvvo guoskevaš suorggi lágaide.

**§ 11 DIEĐIHANGEATNEGASVUOHTA JA ČUOVVOLANOVDDASVÁSTÁDUS**

Kandidáhta galgá oahpu áigge sáddet juohke jagi dahje dakkár áigegaskkaid, go ásahus lea mearridan njuolggadusainis, čálalaš raporttaid ovdáneami birra. Raporttat ovddiduvvojit dan orgána dohkkeheapmái, maid fakulteahtta/ossodat nammada.

Bagadallit galget maid sáddet raportta nu mo namuhuvvo ovddit teakstabihtás. Váldobagadallis lea ovddasvástádus oktasaš raportta sáddemis.

Oasálaččat leat geatnegasat dađistaga almmuhit guđet guimmiidasaset dieđuid buot áššiin, main lea mearkkašupmi ph.d.-oahpu čađaheapmái. Oasálaččat leat geatnegasat aktiivvalaččat čuovvulit diliid, mat soitet maŋidit dahje bissehit oahpu čađaheami.

**§ 12 LOAHPAHEAPMI OVDAL SOHPPOJUVVON ÁIGGI**

**Eaktodáhtolaš loahpaheapmi ovdal sohppojuvvon áiggi**

Kandidáhtta ja ásahus sáhttet soahpat, ahte ph.d.-oahppu loahpahuvvo ovdal sohppojuvvon áiggi. Jos dan láhkai loahpaha ph.d.-oahpu, de galgá čálalaččat mearridit mo ordnejit omd. vejolaš bálkáhangaskavuođa, ruhtadeami, vuoigatvuođaid bohtosiidda ja eará.

Go soahpamuš loahpahuvvo eaktodáhtolaččat dan geažil go kandidáhtta háliida rievdadit prošeavtta dahje háliida beassat nuppi prográmmii, de galgá kandidáhtta ohcat ođđasit ohppui ođđa prošeavtta vuođul.

**Bákkolaš loahpaheapmi maŋŋoneami geažil dahje go prošeakta ii ovdán**

Go okta dahje máŋga čuovvovaš eavttuin divvet, de sáhttá ásahus mearridit loahpahit ph.d.-oahpu bákkuin:

- Oahppooasi čađaheapmi lea maŋŋonan nannosit.

- Kandidáhtta lea máŋgii dahje nannosit rihkkon dieđihan-, čuovvolan- dahje raporterengeatnegasvuođa, dása gullá maiddái jos ii leat sádden ovdánanraportta.

- Dutkanprošeavtta ovdáneapmi lea nu maŋŋonan ahte leat čielga ákkat navdit ahte kandidáhtta ii nagot ollašuhttit prošeavtta sohppojuvvon áiggis.

- Bákkolaš loahpaheami dáid njuolggadusaid vuođul sáhttá mearridit dušše jos ovdáneapmi lea bisánan dahje bargu lea maŋŋonan sivaid geažil, maid badjel ph.d.-kandidáhtta ieš ráđđe.

- Mearrádusaid dán paragráfa vuođul dahká dat orgána, maid stivra lea dasa nammadan. Váidalusaid meannuda ásahusa váidalanlávdegoddi.

**Bákkolaš loahpaheapmi jos lea verrošan eksámenis dahje geahččalemiin ph.d.-oahpu áigge**

Jos verroša eksámeniin dahje geahččalemiin ph.d.-oahpus, de ásahus sáhttá mearridit hilgut eksámena dahje geahččaleami, vrd. universiteahta- ja allaskuvlalága § 4-7. Jos dilli dahje dilit leat nu duođalaččat, ahte sáhttet adnojuvvot eahperehálašvuohtan, vrd. seammá lága

§ 4-13 (1), vrd. dutkanetihka lága § 5, nuppi lađđasa, de sáhttá ásahus mearridit loahpahit oahpu bákkuin.

Mearrádusa dán paragráfa vuođul dahká ieš stivra dahje ásahusa váidalanlávdegoddi. Váidalusaid meannuda studeantaáššiid oktasaš váidalanlávdegoddi, vrd. universiteahtta- ja allaskuvlalága § 5-1 ja dan vuođul dahkkojuvvon láhkaásahusa.

**Bákkolaš loahpaheapmi eahperehálašvuođa geažil**

Jos ph.d.-kandidáhtta dahká iežas sivalažžan dieđalaš eahperehálašvuhtii, vrd. universiteahtta- ja allaskuvlalága § 4-13 (1), vrd. dutkanetihka lága § 5, 2. lađđasa, de ásahus sáhttá mearridit bákkolaš loahpaheami.

Mearrádusa bákkolaš loahpaheami birra eahperehálašvuođa oktavuođas mearrida dat orgána, man stivra dasa mearrida. Dakkár mearrádusa váidaga meannuda departemeanta dahje sierra váidalanlávdegoddi, maid departemeanta lea nammadan.

**Eretcealkin ja lihccun**

Ph.d.-kandidáhta sáhttet cealkit eret virggis go dasa lea áššálaš sivva ásahusa dahje ph.d.-kandidáhta beales, vrd. lága stáhta virgeolbmuid birra §§ 9 ja 10, dahje su sáhttá lihccut § 15 vuođul.

**§ 13 LOAHPPAMEARRÁDUSAT**

Dát soahpamuš lea dahkkojuvvon ph.d.-ohppui gustovaš rámmaid siskkobealde.

Oasálaččat leat ožžon goabbatge originála soahpamušas. Soahpamuša rievdadusaid galgá dokumenteret ja vurkkodit nu mo § 4 ovdanbuktá.

\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_/\_\_\_\_\_ 20\_\_\_\_\_\_\_\_\_\_

Kandidáhtta\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Goahtejođiheaddji: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prográmmastivrra jođiheaddji\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**NB: Ohcci galgá ieš háhkat goahtejođiheaddji vuolláičállosa ovdal go ohcamuš sáddejuvvo meannudeapmái phd-prográmma stivrii.**

**SOAHPAMUŠ PH.D.-OHPPUI VÁLDIMA OKTAVUOĐAS**

Soahpamušas lea A- ja B-oassi.

**B-OASSI: SOAHPAMUŠ FÁGALAŠ BAGADALLAMA BIRRA**

**Soahpamuša vuolláičállet kandidáhtta ja buot bagadallit.**

**§ 1 ULBMIL**

Dát soahpamuš guoská bagadallamii ph.d.-prošeavtta oktavuođas, man bargonamma lea

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

ja fágalaš čuovvoleapmái ph.d.-oahpus (vrd. A-oasi, § 4). Soahpamuš nanne oasálaččaid vuoigatvuođaid ja geatnegasvuođaid soahpamušáigodagas.

**§ 2 SOAHPAMUŠA OASÁLAČČAT**

Soahpamuša oasálaččat leat kandidáhtta, bagadallit ja instituhtta/vuođđoovttadat.

Váldobagadallin soahpamušáigodagas lea nammaduvvon:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mielbagadallin soahpamušáigodagas leat nammaduvvon:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**§ 3 OAHPU VUOĐĐU**

Bagadallama vuođđun lea prošeaktačilgehus ja oahppooasi plána, vrd. A-oasi, § 4.

**§ 4 RAPORTEREN- JA DIEĐIHANGEATNEGASVUOHTA**

Kandidáhtas ja váldobagadallis lea geatnegasvuohta dađistaga dieđihit nubbái áššiid, main lea mearkkašupmi bagadallamii. Oasálaččain lea geatnegasvuohta čuovvulit aktiivvalaččat diliid, maid geažil bagadallan ii soaitte čađahuvvot nu mo lea mearriduvvon § 5:s dás vuollelis.

Kandidáhtta ja váldobagadalli leaba geatnegasat sáddet ovdánanraporttaid nu mo lea mearriduvvon soahpamuša A-oasis.

**§ 5 GEATNEGASVUOĐAT BAGADALLAMA OKTAVUOĐAS**

**Bagadalli** galgá

rávvet fáttá ja dutkančuolmma sátnádeami ja ráddjema hárrái

ságaškuššat ja árvvoštallat hypotesaid ja metodaid

veahkehit dádjadit fágagirjjálašvuođas ja diehtovuođuin (girjerájuin, arkiivvain jna.)

ságaškuššat man láhkai čađahit ovdanbuktima (disposišuvnna, gielalaš hámiid, dokumentašuvnna jna.)

čuovvut mo kandidáhta bargu ovdána ja árvvoštallat ovdáneami plánaid ektui

veahkehit kandidáhta beassat áigeguovdilis dieđalaš birrasiidda

ságaškuššat bohtosiid ja daid dulkoma

bagadallat fágalaš gaskkusteami hárrái

bagadallat dutkanetihkalaš gažaldagaid hárrái, mat badjánit nákkosgirjji oktavuođas

**Kandidáhtta** galgá

sáddet bagadallái bargoveršuvnnaid nákkosgirjji osiin nu mo lea soahpan bagadalliin, ja prošeaktačilgehusa mielde. Osiid nákkosgirjjis sáhttá ovdanbuktit semináraid oktavuođas.

čađahit oahppooasi ovdánanplána mielde

čuovvut iežas fágasuorggi dutkanetihkalaš prinsihpaid

**§ 6 DAHKKI-, PATEANTA- JA EARÁ II-MATERIÁLA VUOIGATVUOĐAT (Intellectual Property Rights; IPR)**

Jos kandidáhtta lea okto čállán ph.d.-nákkosgirjji, de leat sus okto dahkkivuoigatvuođat dasa.

Jos ph.d.-nákkosgirjjis lea artihkalčoakkáldat ja čoahkkáigeassu, de leat kandidáhtas okto dahkkivuoigatvuođat daid osiide, mat leat su iežas iehčanas, luovvalas barggu bohtosat.

Artihkkalat, maid máŋggas leat čállán nu ahte ii leat vejolaš sirret ovttaskas čálliid iežaset teakstan, leat oktasaččat. Dakkár artihkkaliidda čálliin leat oktasaš dahkkivuoigatvuođat.

Jos kandidáhtta dahká ph.d.-prošeavtta oktavuođas hutkosa, masa sáhttá ohcat pateantta, de galgá čálalaččat dieđihit universitehttii/allaskuvlii hutkosa birra ájahalakeahttá dárbbašmeahttumit, nu mo mearriduvvo lágas hutkosiid birra, maid bargit dahket, 17.04.70 § 5. Seammá lága § 4, vrd. § 6, 1. ja

2. lađđasa mielde lea universiteahtas/allaskuvllas vuoigatvuohta gáibidit alcces hutkosa vuoigatvuođaid. Jos hutkkus lea ovddiduvvon ovttasbarggus bagadalliin, de galgaba kandidáhta guovttos bagadalliin meroštallat man stuorra oassi sudnos lea hutkosis, masa sáhttá ohcat pateantta.

Kandidáhtas lea dattetge vuoigatvuohta almmustahttit hutkosa daid eavttuid vuođul, mat bohtet ovdan bargiid hutkosiid lága § 6, 3. lađđasis.

Almmustahttinvuoigatvuohta ovddit teakstabihtá mielde guoská vástideaddji vuogi mielde bagadallái, jos hutkkus lea dahkkojuvvon ovttas, ja jos kandidáhta dahje goalmmát oasálačča vuoigatvuođat eai dan hehtte. Ásahusaid/doaimmaid krediteren almmuheami dahje almmustahttima oktavuođas čilgejuvvo A-oasis, § 9.

**§ 7 BAGADALLI MOLSUN**

Kandidáhtta ja bagadalli sáhttiba ovttasráđiid ávžžuhit goađi nammadit kandidáhttii ođđa bagadalli. Bagadalli ii sáhte geassádit ovdal go ođđa bagadalli lea nammaduvvon.

Jos kandidáhta dahje bagadalli mielas nubbi oasálaš ii deavdde geatnegasvuođaidis §§ 4

ja 5 mielde, de lea dan oasálaččas, gii oaivvilda ahte geatnegasvuođat rihkkojuvvojit, geatnegasvuohta váldit ášši ovdan nuppiin oasálaččain. Kandidáhtta ja bagadalli galgaba ovttasráđiid geahččalit čoavdit dili, mii lea bohciidan. Fakulteahtta/ossodat galgá dárbbu mielde veahkehit.

Jos kandidáhtta dahje bagadalli oaivvilda, ahte nubbi oasálaš ii deavdde geatnegasvuođaidis §§ 4 ja 5 mielde, eabage oasálaččat ságaškuššamiid maŋŋá boađe ovtta oaivilii das mo čoavdit dili, de sáhttá kandidáhtta dahje bagadalli bivdit iežas luvvejuvvot bagadallansoahpamušas. Luvvenávžžuhusa galgá čujuhit fakultehttii/ossodahkii, muhto dat sáddejuvvo vuođđoovttadaga bokte. Oasálaš, gii álggaha ášši, galgá sáddet kopiija nuppi oasálažžii. Fakulteahtta/ossodat dat mearrida luvvego dat kandidáhta ja bagadalli bagadallansoahpamušas. Dakkár mearrádusa oktavuođas mearrideaddji orgána galgá fuolahit, ahte ph.d.-kandidáhtta dahká bagadallansoahpamuša ođđa bagadalliin. Vejolaš olggobeale oasálaččaide galgá dieđihit diliin, mat namuhuvvojit dán paragráfas.

**§ 8 NÁKKUT**

Jos badjánit nákkut bagadalli ja kandidáhta fágalaš vuoigatvuođaid ja geatnegasvuođaid birra, maid dát soahpamuš mudde, de daid sáhttá ovddidit ásahusa fágalaš orgánii, mii meannuda ja mearrida nággoáššiid. Dán soahpamuša oktavuođas nákkuid čoavdá:

Sámi allaskuvlla Dutkan- ja oahppostivra

Jos namuhuvvon orgána dahká eaŋkilmearrádusa áššis, de mearrádusa sáhttá váidalit lagamus bajit orgánii.

**§ 9 LOAHPPAMEARRÁDUSAT**

Dát soahpamuš (B-oassi) lea dahkkojuvvon ph.d.-ohppui gustovaš mearrádusaid ja njuolggadusaid vuođul, maiddái ásahusa ph.d.-njuolggadusaid vuođul. Soahpamuša origináladokumeanttat vurkkoduvvojit fakultehtas, ossodagas, vrd. maiddái A-oasi arkiverennjuolggadusaid, § 4.

\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_/\_\_\_\_\_ 20\_\_\_\_\_\_\_\_\_\_

Kandidáhtta\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Váldobagadalli\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Goahtejođiheaddji\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mielbagadalli \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vuođđoovttadat/instituhtta\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**NB: Ohcci galgá ieš háhkat bagadalliid ja goahtejođiheaddji vuolláičállosiid ovdal go ohcamuš sáddejuvvo meannudeapmái phd-prográmma stivrii.**

**SOAHPAMUŠA RIEVDADUSAT JA DIEVASMAHTTIMAT**

Čuovvovaš rievdadusat/dárkilut dieđut leat váldojuvvon soahpamuššii:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_/\_\_\_\_\_ 20\_\_\_\_\_

Kandidáhtta\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Váldobagadalli\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Goahtejođiheaddji\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mielbagadalli \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Eará mielbagadallit \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_